
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                                    Bucureşti, 19.11.2014 

                                       PL-x 118/2014


     RAPORT ÎNLOCUITOR 

     asupra cererii de reexaminare a
Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene
În temeiul dispoziţiilor art. 137 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond cu cererea de reexaminarea a Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, trimisă cu adresa nr. PL-x 118 din 30 septembrie 2014, înregistrată sub nr.4c-11/294 din 2 octombrie 2014.

Prezenta lege a fost adoptată de Senat şi Camera Deputaţilor şi trimisă Preşedintelui la promulgare în data de 26 iunie 2014.

În  data de 10 iulie 2014, Preşedintele României a solicitat reexaminarea legii deoarece Ordonanţa de urgenţă a Guvernului nr. 115/2013 a instituit, prin articolul I, un termen de 180 de zile de la data intrării sale în vigoare, în care comisia prevăzută la art. 5 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România finalizează situaţia terenurilor agricole şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.

Articolul I pct. 2 din legea transmisă spre promulgare modifică articolul I al Ordonanţei de urgenţă a Guvernului            nr. 115/2013 în sensul stabilirii unui „termen de 270 de zile de la data intrării în vigoare a prezentei ordonanţe de urgenţă, în care comisia prevăzuta la art. 5 din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, cu modificările şi completările ulterioare, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială. ”

Legea a fost adoptată de Camera Deputaţilor, în calitate de cameră decizională, în data de 24 iunie 2014 şi transmisă Preşedintelui României spre promulgare în data de 26 iunie 2014.

Termenul de 180 de zile, stabilit de articolul I al Ordonanţei de urgenţa a Guvernului nr. 115/2013 a expirat în data de 22 iunie 2014, astfel că orice modificare adusă acestui termen nu ar mai fi putut fi realizată fără încălcarea principiului neretroactivităţii legii. 
Senatul în calitate de primă Cameră sesizată a adoptat iniţiativa legislativă în şedinţa din 30 septembrie 2014.

Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În conformitate cu prevederile art. 61 şi 137 din Regulamentul Camerei Deputaţilor, republicat, cu modificări şi completări, membrii Comisiei juridice au examinat cererea de reexaminare în şedinţa din 14 octombrie 2014 întocmind raportul iniţial prin care a admis cererea de reexaminare formulată de Preşedintele României asupra Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, cu un amendament admis. La dezbateri a participat şi domnul George Băeşu, preşedinte al Autorităţii Naţionale pentru Restituirea Proprietăţilor.

Potrivit dispoziţiilor art. 61 şi 137 din Regulamentul Camerei Deputaţilor, republicat, Comisia juridică, de disciplină şi imunităţi a reluat dezbaterile asupra legii în raport de solicitările formulate în cererea de reexaminare, în şedinţa din 19 noiembrie 2014. 

La dezbateri, membrii Comisiei juridice, de disciplină şi imunităţi au fost prezenţi conform listei de prezenţă. La şedinţă a participat şi domnul George Băeşu, preşedinte al Autorităţii Naţionale pentru Restituirea Proprietăţilor.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor admiterea cererii de reexaminare şi adoptarea Legii privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, cu amendamentele admise, redate în Anexa la prezentul raport. 

În raport cu obiectul şi conţinutul său, Legea face parte din categoria legilor ordinare.
                                      PREŞEDINTE,                                                           SECRETAR,

                                Bogdan Liviu CIUCĂ                                              Gabriel ANDRONACHE

                                                                                                             Şef serviciu,

                                                                                                            Ciprian Bucur
	Consilier parlamentar,

Roxana David





















ANEXĂ
	Nr. crt.
	Text trimis la promulgare
	Text Senat
	Amendamente
	Motivare

	1
	Lege privind aprobarea Ordonanţei de urgenţă a Guvernului nr. 115/2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene


	Lege privind aprobarea Ordonanţei de urgenţă a Guvernului nr.115/2013 pentru instituirea unui nou termen în care să se finalizeze situaţia prevăzută la art.6 alin.(l) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene


	Nemodificat
	

	2
	Art. I. - Se aprobă Ordonanţa de urgenţă a Guvernului nr. 115 din 23 decembrie 2013 pentru instituirea unui nou termen în care să se finalizeze situaţia prevăzută la art.6 alin.(1) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, publicată în Monitorul Oficial al României, Partea I, nr.835 din 24 decembrie 2013, cu următoarele modificări şi completări:


	Art. I - Se aprobă Ordonanţa de urgenţă a Guvernului nr.115 din decembrie 2013 pentru instituirea unui nou termen în care să se finalizeze situaţia prevăzută la art.6 alin.(l) din Legea nr.l65/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene, publicată în Monitorul Oficial al României, Partea I, nr.835 din 24 decembrie 2013, cu următoarele modificări şi completări:


	Nemodificat
	

	3
	1. Titlul ordonanţei de urgenţă se modifică şi va avea următorul cuprins:

„ORDONANŢA DE URGENŢĂ

pentru instituirea unui nou termen în care să se finalizeze situaţia prevăzută la art.6 alin.(1) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene şi pentru modificarea şi completarea art.45 din aceiaşi lege”


	1. Titlul se modifică şi va avea următorul cuprins:

„ORDONANŢĂ DE URGENŢĂ

 pentru instituirea unui nou termen în care să se finalizeze situaţia prevăzută la art.6 alin.(l) din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, precum şi pentru prorogarea unor termene şi pentru modificarea şi completarea art.45 din aceeaşi lege”


	Nemodificat
	

	4
	2. Articolul I se modifică şi va avea următorul cuprins:

„Art. I. - Se instituie un termen de 270 de zile de la data intrării în vigoare a prezentei ordonanţe de urgenţă, în care comisia prevăzuta la art.5 din Legea nr.165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr.278 din 17 mai 2013, cu modificările şi completările ulterioare, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.”
	2. Articolul I se modifică şi va avea următorul cuprins:

„Art. I. - Se instituie un termen de 270 de zile de la data intrării în vigoare a prezentei ordonanţe de urgenţă, în care comisia prevăzută la art.5 din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr.278 din 17 mai 2013, cu modificările şi completările ulterioare, finalizează situaţia terenurilor agricole, cu sau fără investiţii, şi forestiere, aflate în domeniul public sau privat al statului sau, după caz, al unităţii administrativ-teritoriale, care pot face obiectul reconstituirii dreptului de proprietate pe fiecare unitate administrativ-teritorială.”


	2.Se elimină.

Autor: Comisia juridică, de disciplină şi imunităţi
	

	5
	3. Articolul II se modifică şi va avea următorul cuprins:
„Art. II. - (1) Termenul prevăzut la art.10 alin.(1) din Legea nr.165/2013, cu modificările şi completările ulterioare, se prorogă până la data de 1 decembrie 2014.

(2) Termenul prevăzut la art.20 alin.(4) din Legea nr. 165/2013, cu modificările şi completările ulterioare, se prorogă până la data de 1 aprilie 2015.”


	3. Articolul II se modifică şi va avea următorul cuprins:
„Art. II. - (l) Termenul prevăzut la art.10 alin.(l) din Legea nr.165/2013, cu modificările şi completările ulterioare, se prorogă până la data de 1 decembrie 2014.

(2) Termenul prevăzut la art.20 alin.(4) din Legea nr.l65/2013, cu modificările şi completările ulterioare, se prorogă până la data de 1 aprilie 2015.”


	2. La art. II, alineatul  (2)  se modifică şi va avea următorul cuprins:
(1) Se elimină.

Autor: Comisia juridică, de disciplină şi imunităţi
„(2) Termenul prevăzut la art.20 alin.(4) din Legea nr.l65/2013, cu modificările şi completările ulterioare, se prorogă până la data de 1 mai 2015.”

Autor: Comisia juridică, de disciplină şi imunităţi

	Se renumerotează

	6
	4. După articolul III se introduce un nou articol, articolul IV, cu următorul cuprins:

 
	4. După articolul III se introduce un nou articol, art. IV, cu următorul cuprins:


	3. Nemodificat
	Se renumerotează

	
	„Art. IV.- Articolul 45 din Legea nr.165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, publicată în Monitorul Oficial al României, Partea I, nr. 278 din 17 mai 2013, cu modificările şi completările ulterioare, se modifică şi se completează, după cum urmează:


	„Art. IV.- Articolul 45 din Legea nr.165/2013, cu modificările şi completările ulterioare, se modifică şi se completează după cum urmează:


	
	

	
	1. Alineatul (4) se modifică şi va avea următorul cuprins:

«(4) Menţinerea afectaţiunii de interes public se stabileşte de către entitatea învestită de lege, prin decizia de restituire în natură, la propunerea motivată a deţinătorului actual al imobilului.»


	1. Alineatul (4) se modifică şi va avea următorul cuprins:

«(4) Menţinerea afectaţiunii de interes public se stabileşte de către entitatea învestită de lege, prin decizia de restituire în natură, la propunerea motivată a deţinătorului actual al imobilului.»


	
	

	
	2. Alineatul (5) se abrogă.


	2. Alineatul (5) se abrogă.


	
	

	
	3. Alineatul (6) se modifică şi va avea următorul cuprins:

«(6) În perioada menţinerii afectaţiunii de interes public, obligaţia privind plata cheltuielilor de întreţinere aferente imobilului revine deţinătorului actual al acestuia.»
	3. Alineatul (6) se modifică şi va avea următorul cuprins:

«(6) În perioada menţinerii afectaţiunii de interes public, obligaţia privind plata cheltuielilor de întreţinere aferente imobilului revine deţinătorului actual al acestuia.»
	
	

	
	4. După alineatul (6) se introduc patru noi alineate, alineatele (61) - (64), cu următorul cuprins:


	4. După alineatul (6) se introduc patru noi alineate, alin.(61) - (64), cu următorul cuprins:


	
	

	
	«(61) În perioada menţinerii afectaţiunii de interes public, noul proprietar beneficiază de plata unei chirii, care se stabileşte în funcţie de valoarea imobilului prin raportare la grila notarială valabilă la data încheierii sau prelungirii contractului de închiriere. În cazul construcţiilor cu o suprafaţa de până la 300 mp, la calculul valorii se aplică grila notarială aferentă construcţiilor cu destinaţia de locuinţă. Pentru suprafaţa care excede limitei de 300 mp se aplică grila notarială aferentă construcţiilor cu destinaţie de spaţiu industrial.


	«(6) În perioada menţinerii afectaţiunii de interes public, noul proprietar beneficiază de plata unei chirii, care se stabileşte în funcţie de valoarea imobilului prin raportare la grila notarială valabilă la data încheierii sau prelungirii contractului de închiriere. în cazul construcţiilor cu o suprafaţă de până la 300 mp, la calculul valorii se aplică grila notarială aferentă construcţiilor cu destinaţia de locuinţă. Pentru suprafaţa care excedează limitei de 300 mp se aplică grila notarială aferentă construcţiilor cu destinaţie de spaţiu industrial.


	
	

	
	(62) Cuantumul anual al chiriei nu poate depăşi 6% din valoarea construcţiei, respectiv 4% din valoarea terenului, stabilită conform alin. (61).


	(62) Cuantumul anual al chiriei nu poate depăşi 6% din valoarea construcţiei, respectiv 4% din valoarea terenului, stabilită conform alin. (61).
	
	

	
	(63) Noul proprietar şi deţinătorul actual al imobilului vor încheia un contract de închiriere, în formă scrisă, în termen de 60 zile de la data emiterii deciziei privind restituirea în natură.
	(63) Noul proprietar şi deţinătorul actual al imobilului vor încheia un contract de închiriere, în formă scrisă, în termen de 60 zile de la data emiterii deciziei privind restituirea în natură.
	
	

	
	(64) Plata obligaţiilor care decurg din contractele de închiriere se asigură din fondurile prevăzute cu această destinaţie în bugetele de venituri şi cheltuieli aprobate, în condiţiile legii.»”


	(64) Plata obligaţiilor care decurg din contractele de închiriere se asigură din fondurile prevăzute cu această destinaţie în bugetele de venituri şi cheltuieli aprobate, în condiţiile legii.»”
	
	

	8
	
	
	Art. II.-  Se instituie un nou termen, respectiv data de 1 martie 2015, până la care Agenţia Naţională de Cadastru şi Publicitate Imobiliară va realiza, pentru fiecare judeţ şi la nivel naţional, situaţia comparativa a cererilor şi disponibilului de teren, în condiţiile prevăzute la art. 6 alin. (2) din Legea nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare.
Autor: Comisia juridică, de disciplină şi imunităţi

	

	9
	Art. II. - La data intrării în vigoare a prezentei legi se abrogă:

a) Hotărârea Guvernului nr.1.886/2006 pentru stabilirea cuantumului chiriilor aferente imobilelor care fac obiectul prevederilor art.16 alin.(2) din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, ale art.1 alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr. 15 din 10 ianuarie 2007, cu modificările şi completările ulterioare;

b) Hotărârea Guvernului nr.343/2007 privind modificarea şi completarea Hotărârii Guvernului nr.1.886/2006 pentru stabilirea cuantumului chiriilor aferente imobilelor care fac obiectul prevederilor art.16 alin.(2) din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, ale art.1 alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr.265 din 19 aprilie 2007;

c) orice dispoziţie legală cu privire la modul de stabilire a cuantumului chiriilor contrară prevederilor prezentei legi.
	Art. II.- La data intrării în vigoare a prezentei legi se abrogă:

a) Hotărârea Guvernului nr.l.886/2006 pentru stabilirea cuantumului chiriilor aferente imobilelor care fac obiectul prevederilor art.16 alin.(2) din Legea nr.l0/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, ale art.1 alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr.l5 din 10 ianuarie 2007, cu modificările şi completările ulterioare;

b) Hotărârea Guvernului nr.343/2007 privind modificarea şi completarea Hotărârii Guvernului nr.l.886/2006 pentru stabilirea cuantumului chiriilor aferente imobilelor care fac obiectul prevederilor art.16 alin.(2) din Legea nr.l0/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, ale art.1 alin.(10) din Ordonanţa de urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România şi ale art.1 alin.(5) din Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr.265 din 19 aprilie 2007;

c) orice dispoziţie legală cu privire la modul de stabilire a cuantumului chiriilor contrară prevederilor prezentei legi.
	Art. III. - Nemodificat

	Se renumerotează

	10
	Art. III. - După articolul 1 din Ordonanţa Guvernului nr.89/2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare, publicată în Monitorul Oficial al României, Partea I, nr.423 din 1 septembrie 2000, aprobată prin Legea nr.298/2002, cu modificările şi completările ulterioare, se introduce un nou articol, articolul 11, cu următorul cuprins:
„Art. 11. - (1) Nu poate dobândi calitatea de operator autorizat/agent împuternicit şi nu poate efectua înregistrarea formularelor de aviz de înscriere în A.E.G.R.M. persoana care este parte în contractul/operaţiunile asimilate care stă la baza înscrierii sau în avizul de înscriere, după cum urmează:

a) operatorul autorizat şi/sau agentul împuternicit al acestuia;

b) societatea comercială la care operatorul autorizat şi/sau agentul împuternicit al acestuia deţin participaţii ori care este controlată, indirect, de operatorul autorizat şi/sau agentul împuternicit al acestuia;

c) asociaţia sau fundaţia constituită de operatorul autorizat/agentul împuternicit al acestuia.

(2) Înţelegerile dintre operatori sau agenţi privind înregistrarea exclusivă şi reciprocă în A.E.G.R.M. sunt considerate practici anticoncurenţiale şi sunt interzise.”


	Art. III.- După articolul 1 al Ordonanţei Guvernului nr.89/2000 privind unele măsuri pentru autorizarea operatorilor şi efectuarea înscrierilor în Arhiva Electronică de Garanţii Reale Mobiliare, publicată în Monitorul Oficial al României, Partea I, nr.423 din 1 septembrie 2000, aprobată cu modificări şi completări prin Legea nr.298/2002, cu modificările şi completările ulterioare, se introduce un nou articol, art. 11, cu următorul cuprins:

„Art. 11. - (1) Nu poate dobândi calitatea de operator autorizat/agent împuternicit şi nu poate efectua înregistrarea formularelor de aviz de înscriere în A.E.G.R.M. persoana care este parte în contractul/operaţiunile asimilate care stă la baza înscrierii sau în avizul de înscriere, după cum urmează:

a) operatorul autorizat şi/sau agentul împuternicit al acestuia;

b) societatea comercială la care operatorul autorizat şi/sau agentul împuternicit al acestuia deţin participaţii ori care este controlată, indirect, de operatorul autorizat şi/sau agentul împuternicit al acestuia;

c) asociaţia sau fundaţia constituită de operatorul autorizat/agentul împuternicit al acestuia.

(2) Înţelegerile dintre operatori sau agenţi privind înregistrarea exclusivă şi reciprocă în A.E.G.R.M. sunt considerate practici anticoncurenţiale şi sunt interzise.”


	Art. IV. - Nemodificat

	Se renumerotează

